Passanne 'u tiembe le ause e le custume releggiose e culturale de le albanise avenèrene redotte a 'u silenzie. Stu processe avenìe accumenzate da l'Arcivescove de Tarde Monsignor Lelio Brancaccio, ca jndr'à 'u XVI sechele, trasformò 'a parrocchie albanese a rite greche in rite latine e facìe achiudere 'n'otra chiesere albanese. Jndr'à l'epoche recende, 'u dialette albanese ha remaste patrimonie de le sole abitande de San Marzano, invece jndr'à l'otre paise colonizzate pure lore da l'albanise e a Roccaforzata stu dialette avenìe estinde verse 'u 1800.